Ehdotus neuvoston päätös Euroopan yhteisöjen ja niiden jäsenvaltioiden sekä Bulgarian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta RAPEX-järjestelmän laajentamiseen koskemaan Bulgariaa yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY mukaisesti /* KOM/2004/0661 lopull. */





Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Bulgarian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta RAPEX-järjestelmän laajentamiseen koskemaan Bulgariaa yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY mukaisesti (komission esittämä) PERUSTELUT Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista Brysselissä 8 päivänä maaliskuuta 1993 allekirjoitetun Eurooppa-sopimuksen [1] 93 artiklan mukaan osapuolet toimivat yhteistyössä yhtenäistääkseen Bulgarian ja yhteisön kuluttajansuojajärjestelmät kokonaisuudessaan. Tätä varten yhteistyöhön sisältyy siltä osin kuin on mahdollista tietojen vaihto ja pääsy yhteisön tietokantoihin. [1] EYVL L 358, 31.12.1994, s. 1. Yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY 12 artiklan mukaan RAPEX annetaan ehdokasmaiden käyttöön niiden ja yhteisön välillä tehtävissä sopimuksissa määriteltävien yksityiskohtaisten sääntöjen mukaisesti. Sopimusten on perustuttava vastavuoroisuuteen, ja niiden on sisällettävä yhteisössä sovellettavia salassapitosäännöksiä vastaavat määräykset. Bulgarian tasavallan edustusto Euroopan yhteisöissä on lähettänyt 28 päivänä marraskuuta 2003 päivätyn, terveys- ja kuluttaja-asioiden pääosaston pääjohtajalle osoitetun kirjeen, jossa Bulgaria pyytää komissiota käynnistämään menettelyt Bulgarian sisällyttämiseksi EU:n RAPEX-järjestelmään. Bulgaria on vuoden 1999 toukokuusta eli alusta alkaen osallistunut aktiivisesti TRAPEX-järjestelmään (nopeaa tietojenvaihtoa koskeva väliaikainen järjestelmä), jossa ehdokasmaat saavat käsityksen RAPEX-järjestelmän toiminnasta. Liitteenä olevalla ehdotuksella ei ole taloudellisia vaikutuksia. Edellä esitetyistä syistä neuvostoa pyydetään hyväksymään liitteenä oleva päätös. Ehdotus NEUVOSTON PÄÄTÖS Euroopan yhteisöjen ja niiden jäsenvaltioiden sekä Bulgarian tasavallan välisellä Eurooppa-sopimuksella perustetussa assosiaationeuvostossa vahvistettavasta yhteisön kannasta RAPEX-järjestelmän laajentamiseen koskemaan Bulgariaa yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY mukaisesti EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista Brysselissä 8 päivänä maaliskuuta 1993 allekirjoitetun Eurooppa-sopimuksen[ [2]] ja erityisesti sen 93 artiklan, [2] EYVL L 358, 31.12.1994, s. 1. ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY ja erityisesti sen 12 artiklan, ottaa huomioon komission ehdotuksen, sekä katsoo seuraavaa: (1) Euroopan yhteisöjen ja niiden jäsenvaltioiden sekä Bulgarian tasavallan välisen Eurooppa-sopimuksen 93 artiklan mukaan osapuolet toimivat yhteistyössä yhtenäistääkseen Bulgarian ja yhteisön kuluttajansuojajärjestelmät kokonaisuudessaan. (2) Direktiivin 2001/95/EY 12 artiklan 4 kohdan mukaan RAPEX annetaan ehdokasmaiden käyttöön niiden ja yhteisön välillä tehtävissä sopimuksissa määriteltävien yksityiskohtaisten sääntöjen mukaisesti. Sopimusten on perustuttava vastavuoroisuuteen, ja niiden on sisällettävä yhteisössä sovellettavia salassapitosäännöksiä vastaavat määräykset. (3) Bulgaria on vuoden 1999 toukokuusta eli alusta alkaen osallistunut aktiivisesti TRAPEX-järjestelmään (nopeaa tietojenvaihtoa koskeva väliaikainen järjestelmä), jossa ehdokasmaat saavat käsityksen RAPEX-järjestelmän toiminnasta, ON PÄÄTTÄNYT SEURAAVAA: Ainoa artikla Liitteenä olevassa luonnoksessa assosiaationeuvoston päätökseksi esitetään Euroopan yhteisöjen ja niiden jäsenvaltioiden sekä Bulgarian tasavallan välisellä Eurooppa-sopimuksella perustetussa assosiaationeuvostossa vahvistettava yhteisön kanta RAPEX-järjestelmän laajentamiseen koskemaan Bulgariaa direktiivin 2001/95/EY mukaisesti. Tehty Brysselissä [...] päivänä [...]kuuta [...]. Neuvoston puolesta Puheenjohtaja LIITE // Ehdotus Euroopan yhteisöjen ja niiden jäsenvaltioiden sekä Bulgarian tasavallan ASSOSIAATIONEUVOSTON PÄÄTÖS N:o ..../2004, tehty [...] päivänä [...]kuuta [...], yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY [3] mukaisesta RAPEX-järjestelmän laajentamisesta koskemaan Bulgariaa [3] EYVL L 11, 15.1.2002, s. 4. ASSOSIAATIONEUVOSTO, joka ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista Brysselissä 8 päivänä maaliskuuta 1993 allekirjoitetun Eurooppa-sopimuksen[ [4]] ja erityisesti sen 93 artiklan, [4] EYVL L 358, 31.12.1994, s. 1. ottaa huomioon yleisestä tuoteturvallisuudesta 3 päivänä joulukuuta 2001 annetun Euroopan parlamentin ja neuvoston direktiivin 2001/95/EY ja erityisesti sen 12 artiklan, ottaa huomioon 28 päivänä marraskuuta 2003 päivätyn kirjeen, jonka Bulgarian tasavallan edustusto Euroopan yhteisöissä on lähettänyt terveys- ja kuluttaja-asioiden pääosaston pääjohtajalle ja jossa komissiota pyydetään käynnistämään menettelyt Bulgarian sisällyttämiseksi EU:n RAPEX-järjestelmään, sekä katsoo seuraavaa: (1) Eurooppa-sopimuksen 93 artiklan mukaan osapuolet toimivat yhteistyössä yhtenäistääkseen Bulgarian ja yhteisön kuluttajansuojajärjestelmät kokonaisuudessaan. Tätä varten yhteistyöhön sisältyy siltä osin kuin on mahdollista tietojen vaihto ja pääsy yhteisön tietokantoihin. (2) Direktiivin 2001/95/EY 12 artiklan 4 kohdan mukaan RAPEX annetaan ehdokasmaiden käyttöön niiden ja yhteisön välillä tehtävissä sopimuksissa määriteltävien yksityiskohtaisten sääntöjen mukaisesti. Sopimusten on perustuttava vastavuoroisuuteen, ja niiden on sisällettävä yhteisössä sovellettavia salassapitosäännöksiä vastaavat määräykset. (3) Direktiivin 2001/95/EY liitteessä II vahvistetaan RAPEX-järjestelmän käyttöä koskevat menettelyt sekä ohjeet ilmoitusten tekemiseksi. (4) Komissio on antanut RAPEX-järjestelmän hallinnointia koskevat ohjeet [5] 29 päivänä huhtikuuta 2004 annetun direktiivin liitteessä II olevan 8 kohdan vaatimusten mukaisesti. [5] EUVL L 151, 30.4.2004, s. 83, oikaisu: EUVL L 208, 73, 10.6.2004, s. 73. (5) Bulgaria on vuoden 1999 toukokuusta eli alusta alkaen osallistunut aktiivisesti TRAPEX-järjestelmään (nopeaa tietojenvaihtoa koskeva väliaikainen järjestelmä), jossa ehdokasmaat saavat käsityksen RAPEX-järjestelmän toiminnasta, ON PÄÄTTÄNYT SEURAAVAA: 1 artikla Bulgaria osallistuu RAPEX-järjestelmään samoin oikeuksin ja velvollisuuksin kuin järjestelmän nykyiset jäsenet direktiivin 2001/95/EY asiaa koskevien säännösten ja RAPEX-järjestelmää koskevien ohjeiden mukaisesti. 2 artikla Bulgarian on noudatettava samoja salassapitovelvollisuutta koskevia periaatteita, joita RAPEX-järjestelmän muut jäsenet noudattavat. 3 artikla Bulgarian on toteutettava yhteistyössä komission yksiköiden kanssa tarvittavat käytännön järjestelyt sen varmistamiseksi, että se pystyy täyttämään kaikki direktiivissä vahvistetut vaatimukset ja noudattamaan RAPEX-järjestelmää koskevien ohjeiden mukaisia menettelyjä. Komissio järjestää Bulgarian virkamiehille RAPEX-sovelluksen käyttöön perehdyttävää koulutusta. 4 artikla Ongelmat, joita saattaa syntyä tämän päätöksen soveltamisesta, olisi ratkaistava komission yksiköiden ja Bulgarian viranomaisten RAPEX-järjestelmään liittyvän suoran yhteydenpidon avulla. Jos tämä ei johda molempia osapuolia tyydyttävään ratkaisuun, asiasta on toisen osapuolen sitä pyytäessä järjestettävä mielipiteiden vaihto assosiaationeuvostossa kolmen kuukauden kuluessa kyseisen pyynnön esittämisestä. Tämän mielipiteiden vaihdon jälkeen tai edellä olevassa kohdassa mainitun määräajan päätyttyä assosiaationeuvosto voi antaa tarkoituksenmukaisia suosituksia näiden asioiden ratkaisemiseksi. Nämä assosiaationeuvoston menettelyt eivät rajoita toimenpiteiden toteuttamista osapuolten alueella voimassa olevan kuluttajansuojalainsäädännön nojalla. 5 artikla Tämä päätös tulee voimaan päivänä, jona se tehdään. Sitä sovelletaan 1 päivästä joulukuuta 2004. Tehty [...] Assosiaationeuvoston puolesta Puheenjohtaja